open-index/open-wikipedia-markdown huggingface dataset:
Ristikon varjossa

**Ristikon varjossa** on Edvin Laineen ohjaama mustavalkoinen elokuva vuodelta 1945 ja hänen toinen ohjaustyönsä. Hän näyttelee siinä myös pääosaa.

Yhteiskunnallisessa elokuvassa vankilasta siviiliin palaava metallityöläinen Lauri Haapa (Edvin Laine) ei onnistu järjestämään elämäänsä vaan sortuu laitapuolelle. Hänen rakastettunsa on Anna (Mervi Järventaus).

## Tuotanto
Elokuvan vankilaosuus kuvattiin kesällä 1944 Sörnäisten ja Katajanokan vankiloissa. Sörnäisissä oli säilössä poliittisia vankeja, kuvausryhmän siellä työskennellessä myös Hella Wuolijoki, joka liikkui pihamaalla kuvauksia tehtäessä.

## Vastaanotto
Aikalaisarvioissa Toini Aaltonen (*[[Demokraatti (lehti)|Suomen Sosialidemokraatti]]*) kiitti uutta aluevaltausta, kipeiden yhteiskunnallisten kysymysten ottamista käsittelyyn valkokankaalla: ”Yhteiskunnan kehittyneisyydestä riippuu, miten kohdellaan vapaaksi päässyttä vankia.” Usea kriitikko kiinnitti myönteisesti huomiota kriitikkokollegan Olavi Vesistön käsikirjoitukseen. Esimerkiksi Salama Simonen (*[[Uusi Suomi]]*) totesi: ”Käsikirjoitus on kiinteä ja johdonmukainen, ja vaikka loppuratkaisu – – vaikuttaa hieman yllättävältä, on se kuitenkin psykologisesti perusteltu.” Laine sai kiitosta sekä ohjaajana että näyttelijänä. Heikki Aaltoilan musiikki mainittiin useassa arviossa: ”Parasta on filmin taustamusiikki juonen 'jännitysmomenteissa', joissa Aaltoila väläyttelee omaperäisiä soinnillisia ja soittimellisia keksintöjä”, kirjoitti esimerkiksi *Uuden Suomen* nimimerkki T. P.

Kriitikko Arto Pajukallio totesi *[[Helsingin Sanomat|Helsingin Sanomien]]* arviossaan Marius Raichin kuvauksen korostavan synkkyyttä voimakkailla kontrasteilla, erityisillä kuvakulmilla ja symboliikkaa sisältävillä varjokuvilla. Laineen näyttelijäntyö sai *[[Tv-maailma]]n* kriitikolta erityistä kiitosta.

Elokuva voitti 1945 kaksi Jussi-palkintoa. Yrjö Tuominen sai roolisuorituksestaan parhaan miessivuosan Jussin ja Olavi Vesistö Jussin parhaasta käsikirjoituksesta.

## Näyttelijät

## Lähteet
Kennedyt (televisiosarja)

**Kennedyt** () on yhdysvaltalais-kanadalainen historiallinen televisiosarja, joka kertoo Kennedyn klaanista. Pääosia näyttelevät Greg Kinnear, Barry Pepper, Katie Holmes sekä Tom Wilkinson. Sarja voitti muun muassa neljä Primetime Emmy -palkintoa, ja sai useita ehdokkuuksia useissa kategorioissa.

## Jaksot

## Rooleissa

## Aiheesta muualla
* Virallinen sivusto 
*
Sean S. Cunningham

**Sean S. Cunningham** (s. 31. joulukuuta 1941 New York, Yhdysvallat) on yhdysvaltalainen elokuvaohjaaja ja -tuottaja, joka aloitti uransa vuonna 1972. Hänen tunnetuin ohjaustyönsä lienee vuoden 1980 slasher-elokuva *[[Perjantai 13. (elokuva)|Perjantai 13.]]*, jonka hän myös tuotti. Elokuva menestyi hyvin ja aloitti samalla yhden kaikkien aikojen tunnetuimmista kauhuelokuvasarjoista. Elokuvaa tehdessään hän oli myös mukana luomassa Tom Savinin, Victor Millerin ja Ron Kurzin kanssa Jason Voorheesia.

Cunningham on myös tehnyt yhteistyötä ohjaaja Wes Cravenin kanssa ja oli vuonna 1972 tuottamassa Cravenin debyyttielokuvaa *[[The Last House on the Left]]*, sekä vuonna 2009 saman elokuvan uudelleenfilmatisointia.

## Lähteet
* 
* Sean S. Cunningham IMDb:ssä
*
Emilio Echevarría

**Emilio Antonio Echevarría** **Noriega** (3. heinäkuuta 1944 México, Meksiko − 4. tammikuuta 2025 México, Meksiko) oli meksikolainen näyttelijä. Kansainvälisesti hänet tunnetaan elokuvista ''Amores perros'' (El Chivo), *[[Ja äitiäs kans]]* ja ''Babel''.

Echevarría on myös esiintynyt pienissä rooleissa kahdessa yhdysvaltalaisessa elokuvassa. Ensin hän näytteli kuubalaista agenttia, Raoul Cubanoa, James Bond -elokuvassa *[[Kuolema saa odottaa]]* ja sen jälkeen Antonio Lopez de Santa Annaa elokuvassa *[[Alamo (vuoden 2004 elokuva)|Alamo]]*.

## Lähteet

## Aiheesta muualla
*
Pure nenääs!

**Pure nenääs!** on vuonna 2002 julkaistu tupla-CD. Sille on koottu kaikki 29 säilynyttä Spede Pasasen ja Leo Jokelan G. Pula-aho -sketsiä.

## Levyjen sketsit
**CD 1:**
# 
# 
# 
# 
# 
# 
# 
# 
# 
# 
# 
# 
# 
# 
# 

**CD 2:**
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Eero Hyvärinen (voimistelija)

**Eero Juho Hyvärinen** (18. huhtikuuta 1890 Kuopio, Suomen suuriruhtinaskunta – 27. toukokuuta 1973 Lahti)  oli suomalainen voimistelija ja olympiamitalisti. Hän edusti seuratasolla Kuopion Reipasta ja Ylioppilasvoimistelijoita.

Hyvärinen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. 

## Lähteet
Mikko Hyvärinen (voimistelija)

**Johannes Mikael ”Mikko” Hyvärinen** (8. tammikuuta 1889 Kontiolahti, Suomen suuriruhtinaskunta – 6. kesäkuuta 1973 Kuopio) oli suomalainen voimistelija, voimistelunopettaja ja olympiamitalisti.

Hyvärinen pääsi ylioppilaaksi 1909 ja valmistui voimistelunopettajaksi 1914. Hän oli vuodesta 1917 Kuopion suomalaisen yhteiskoulun voimistelun ja terveysopin opettajana sekä sokeainkoulun ja kuuromykkäin koulun opettajana. Vuodesta 1929 alkaen Hyvärinen toimi Lappeenrannan yhteislyseon poikien voimistelun ja terveysopin opettajana.

Hyvärinen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. 

## Lähteet
* 

## Viitteet
Mikko Hyvärinen

**Mikko Hyvärinen** voi tarkoittaa ainakin seuraavia henkilöitä:

* Mikko Hyvärinen (1889–1973), suomalainen voimistelija ja olympiamitalisti
* Mikko Hyvärinen (s. 1976), suomalainen maastohiihtäjä.
Kaarle Ekholm

**Kaarle Väinö ”Kalle” Ekholm** (7. joulukuuta 1884 Viipuri, Suomen suuriruhtinaskunta – 13. toukokuuta 1946 Helsinki) oli suomalainen voimistelija ja olympiamitalisti. Hän edusti seuratasolla Viipurin Reipasta.

Ekholm voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. Moniottelussa hän keskeytti.

## Lähteet
*
Pahalta piilossa

**Pahalta piilossa** on Suvi Teräsniskan neljäs studioalbumi. Se julkaistiin 26. lokakuuta 2011. Albumi oli korkeimmillaan Suomen virallinen listan sijalla 3.

## Kappaleet
# Pahalta piilossa - 3.42
# Veljeni - 3.40
# Olemmeko perillä - 3.29
# Nyt ja tässä - 3.44
# Palaset kohdallaan - 3.26
# Minä tiedän mitä sinä teit - 3.38
# Akvaario - 3.41
# Sadetakki - 3.25
# Kaunis ja helppo - 3.05
# Järjen ääni - 4.18
# Ilman ikävää - 3.55
# Kultasiipi - 4.22
# Tyhjässä huoneessa - 3.32

## Arvostelut
* Keskisuomalainen: *positiivinen*

## Lähteet

## Aiheesta muualla
* ''Pahalta piilossa'' discogs.com -sivustolla
Ilmari Keinänen

**Ilmari Keinänen** (5. marraskuuta 1887 Kuopio, Suomen suuriruhtinaskunta – 8. marraskuuta 1934 Joensuu) oli suomalainen voimistelija ja olympiamitalisti.

Keinänen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912.

## Lähteet
* Ilmari Keinänen Biography and Olympic Results  Olympics at Sports-Reference.com
Hilkka Ruuska

**Hilkka Marjatta Visuri** (o.s. **Ruuska**; 23. elokuuta 1932 Oulu – 28. heinäkuuta 1982 Trollhättan, Ruotsi) oli Miss Suomi vuosina 1950 ja 1951. Hän syntyi Oulussa vuonna 1932, mutta vietti osan nuoruudestaan Ruotsissa sodan takia. Ruuska valittiin Miss Suomeksi 17-vuotiaana joulukuussa 1949 Helsingissä, ja hän edusti Suomea Miss Eurooppa -kilpailuissa Italian Riminissä, jossa sijoittui viidenneksi.

Missivuotensa aikana Ruuska meni naimisiin Jouko Ilmari Visurin kanssa, mutta he erosivat myöhemmin. Myös Ruuskan toinen avioliitto päätyi eroon, minkä jälkeen hän avioitui jälleen Visurin kanssa. Ruuska muutti myöhemmin Ruotsiin, missä hän kuoli.

## Lähteet
* 

### Viitteet
Ville Rannikko

**Ville Rannikko** (s. 24. tammikuuta 1994) on suomalainen jalkapalloilija, pelipaikaltaan keskuspuolustaja. Hän edustaa Kakkosessa pelaavaa SalPaa.

Rannikko teki ensiesiintymisensä Veikkausliigassa 17. heinäkuuta 2011, kun hänen edustamansa TPS voitti IFK Mariehamnin kotonaan 2–0. Ottelu oli hänen ainoansa pääsarjatasolla kaudella 2011. Kaudella 2012 Rannikko ei pelannut TPS:n liigajoukkueessa lainkaan, vaan pelasi pääosan kaudesta Ykkösessä HIFK:ssa, jota hän edusti kahden eri lainapestin aikana 16 sarjaottelussa. Kaudella 2013 Rannikko pelasi neljä ja kaudella 2014 kahdeksan ottelua Veikkausliigassa. Hän pelasi vuosina 2011–2014 lisäksi 34 Kakkosen ottelua TPS:n yhteistyöseura ÅIFK:ssa.

Rannikko on pelannut Suomen alle 17- ja alle 18-vuotiaiden maajoukkueissa.

## Saavutukset

**TPS**
* Liigacup: 2012

## Lähteet
Dennis Okaru

**Dennis Okaru** (s. 5. joulukuuta 1990) on nigerialainen jalkapalloilija, pelipaikaltaan hyökkääjä tai laitalinkki. Hän edustaa Veikkausliigan Turun Palloseuraa.

Okaru pelasi kaudella 2011 TPS:ssa 22 liigaottelua, joissa hän teki kolme maalia. Kaudella 2012 hän pelasi 30 liigaottelua ja teki niissä kahdeksan maalia.

## Lähteet

## Aiheesta muualla
* Okaru TPS:n kotisivuilla
Olli Lehtilä

**Olli Lehtilä** (s. 19. maaliskuuta 1991) on suomalainen jalkapalloilija, pelipaikaltaan maalivahti. Hän edustaa Kakkosen Salon Palloilijoita.

Lehtilä on Salon Palloilijoiden kasvatti. Hän pelasi pääosan kaudesta 2011 Turun Palloseuran farmijoukkueessa, Kakkosen Åbo IFK:ssa, mutta syyskuussa  hän edusti myös TPS:aa kahdessa Veikkausliigan ottelussa Jukka Lehtovaaran loukkaantumisen ja Henrik Moisanderin pelikiellon aikana. Kaudeksi 2013 Lehtilä palasi Salon Palloilijoihin.

## Lähteet

## Aiheesta muualla
* Lehtilä TPS:n kotisivuilla
Nanjingin metro

**Nanjingin metro** on metrojärjestelmä, joka palvelee Nanjingin kaupunkia Jiangsun maakunnassa Kiinassa. Metron ensimmäinen osa avattiin vuonna 2005, nykyään se sisältää kaksi linjaa, 55 metroasemaa ja 87,0 raidekilometriä.

## Verkosto
### Linja 1
Linja 1 on 46,2 kilometriä pitkä ja sillä on 31 asemaa. Linja kulkee pääosin pohjois–etelä-suuntaisesti, pohjoisessa pääteasema on Maigaoqiaon metroasema, josta se kulkee etelään Andemenin metroasemalle, jossa linja haarautuu kahteen suuntaan. Päälinja suuntaa länteen kohti Olympic Stadiumin metroasemaa ja toinen haara suuntaa etelään kohti CPU Station -asemaa (China Pharmaceutical University).

### Linja 2
Linja 2 on 40,8 kilometriä ja sillä on 26 asemaa. Linja kulkee pääosin itä–länsi-suuntaisesti, lounaasta Youfangqiaon metroasemalta koilliseen Jingtianlun metroasemalle.


|Toinen metrolinja avattiin toukokuussa 2010. Kuvassa Xinjiekoun metroasema
Tiedosto:Nanjing Metro Arriving.jpg|Sanshan Streetin metroasema ensimmäisellä metrolinjalla.
6-monoasetyylikodeiini

**6-Monoasetyylikodeiini** (6-MAC) on myrkyllinen kodeiinin asetaattiesteri. Sen kaava on C20H23NO4. Siinä hydroksyyli kohdassa 6 on asetyloitunut. Ainetta esiintyy toisinaan epäpuhtautena huumekäyttöön tehdyssä heroiinissa. Sitä syntyy tavallisimmin kun morfiinista yritetään tehdä heroiinia ja seokseen on jäänyt vähän kodeiinia. Ainetta muodostuu joko etikkahappoanhydridin lisäämisellä, joka lisää asetaatin kodeiinin 6-kohtaan; tai etikkahapon lisäämisellä katalyytin kera pyrkimyksenä tehdä 6-Monoasetyylimorfiinia, morfiinin esteriä joka on hiukan heroiinia vahvempaa.

## Toksisuus
Elimistöön joutuessaan 6-monoasetyylikodeiini aiheuttaa välittömästi histamiinin vapautumisen verenkiertoon, joka voi johtaa hengenvaaralliseen *[[Anafylaksia|anafylaktiseen šokkiin]]*. 6-MAC metabolisoituu kodeiiniksi ja edelleen morfiiniksi. Koska laittomasti valmistettu heroiini todennäköisesti sisältää myös 6-MAC:ia, sen läsnäolo virtsanäytteessä todistaa melko luotettavasti laittoman huumeen käyttämisen.

## Lähteet

## Aiheesta muualla
* Acetylcodeine, an impurity of illicitly manufactured heroin
* Acetylcodeine in Chemical Compounds Database
* PubChem: Acetylcodeine
Valmir Seferi

**Valmir Seferi** (s. 18. helmikuuta 1993 Karkkila) on suomalainen jalkapalloilija. Hän on pelipaikaltaan keskikenttäpelaaja.

Seferi on pelannut Veikkausliigassa yhden ottelun kaudella 2010. Hän on taustaltaan Kosovon albaani.

## Lähteet
Filippiinienpöllönen

**Filippiinienpöllönen** (*Otus megalotis*) on pieni pöllöihin kuuluva lintu. Se on kotoperäinen Filippiineillä, ja se on yksi Filippiinien kuudestatoista pöllölajista..

Tämän pöllön pituus on 20&nbsp;cm, ja se painaa 180–310&nbsp;g. Sen isot eteenpäin suuntautuvat silmät ovat tummat, ja niissä on oranssi reunus. Kruunu, korvatupsut ja höyhenpeite ovat tummanruskeat tummin raidoin. Naamakiehkurassa on tumma reunus. Otsa on lähes valkoinen. Korvat ovat suuret ja pystyt, ja siitä nimi ”megalotis”.

Filippiinienpöllönen elää yksin tai monogaamisina pareina. Se pesii ympäri vuoden, ja pesässä on 1–2 munaa. Pesä on puun kolossa. Se saalistaa yöaikaan hyönteisiä. Ääni on ”oik oik oik”.

Sen elinpiiriä ovat subtrooppiset ja trooppiset alangot ja vuoristoseudut.

## Alalajit
Sillä on kolme alalajia:
**Otus megalotis everetti* (Tweeddale, 1879) 
**Otus megalotis megalotis* (Walden, 1875) 
**Otus megalotis nigrorum*, Rand, 1950

## Lähteet

## Aiheesta muualla
*
Keilaniemen metroasema

**Keilaniemen metroasema** () on yksi vuonna 2017 valmistuneen Länsimetron metroasemista. Se sijaitsee Espoon Keila­niemessä Fortumin pääkonttorin kohdalla osoitteessa Keilaniementie 3.

Metroaseman ovat suunnitelleet arkkitehtitoimistot ALA ja Esa Piironen. Asemalla on kaksi eri sisäänkäyntirakennusta, joiden molempien alla on lippuhalli. Laiturialueen katossa on taiteilijapari Grönlund–Nisusen valoputkista koostuva taideteos.

Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle. Vuonna 2025 asemaa käytti arkipäivisin keskimäärin 5&nbsp;000 matkustajaa.

## Lähteet

## Aiheesta muualla

*Keilaniemen metroasema Länsimetron verkkosivuilla
*Keilaniemen metroasema HKL:n verkkosivuilla
Aalto-yliopiston metroasema

**Aalto-yliopiston metroasema** (, ) on yksi vuonna 2017 valmistuneen Länsimetron metroasemista. Se sijaitsee Aalto-yliopiston kampuksella Espoon Ota­niemen kaupunginosassa. Aseman pääsisäänkäynti sijaitsee Aalto-yliopiston päärakennuksen lounaispuolella, Otaniementien toisella puolella. Toinen sisäänkäynti sijaitsee VTT:n rakennuksen yhteydessä osoitteessa Tietotie 4. Metroaseman yhteydessä on myös Aalto-yliopiston Väre-rakennus, jossa on yliopiston omien tilojen lisäksi liiketiloja käsittävä metrokeskus.

Aalto-yliopiston metroasemalla on 160 liityntäpysäköintipaikkaa polkupyörille, mistä puolet on runkolukittavia. Pyöräpaikkojen määrä kasvaa Väre-rakennuksen valmistuessa. Autojen liityntäpysäköintiä ei ole metroaseman yhteydessä, eikä sellaisen toteuttaminen ole suunnitteilla.

Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle. Vuonna 2025 Aalto-yliopiston asema oli Länsimetron vilkkain; sitä käytti arkipäivisin keskimäärin 19&nbsp;200 matkustajaa.

## Arkkitehtuuri
Aseman suunnittelusta vastasivat arkkitehtitoimistot ALA Oy ja Esa Piironen Oy.

Aalto-yliopiston metroaseman pääsisäänkäynnin julkisivua hallitsi Väre-rakennuksen rakentamisen aikana Aalto-yliopistosta taiteen maisteriksi valmistuneen Emilia Ahosen suunnittelema Skill Shapes -teos, jonka teemana on opiskelijoiden taitojen yhdistyminen Otaniemen kampuksella. Teos koostui kolmella pastellivärillä toteuteuista hahmoista ja muodoista. Skill Shapes voitti Aalto-yliopiston graafisen suunnittelun opiskelijoille järjestetyn kutsukilpailun vuonna 2015, ja se toteutettiin yhteistyössä Verstas Arkkitehtien kanssa. Aseman sisätiloja hallitsee Otaniemen punatiilisen kampusalueen tyyliin istuva esipatinoitu corten-teräksinen alakatto.

## Kuvia

Tiedosto:Aalto University metro station 1.JPG|Metroaseman pääsisäänkäynti helmikuussa 2016
Tiedosto:Aalto University metro station entrance by the VTT building in Otaniemi (Jan 2017).jpg|Tietotien puoleinen sisäänkäynti tammikuussa 2017
Tiedosto:Aalto University escalators.jpg|Tietotien puoleiset liukuportaat


## Lähteet

## Aiheesta muualla

* Aalto-yliopiston metroasema Länsimetron verkkosivuilla
* Aalto-yliopiston metroasema HKL:n verkkosivuilla
Kolehmainen

**Kolehmainen** on suomalainen sukunimi, joka on muun muassa seuraavilla henkilöillä:

* Aatu Kolehmainen (1886–1944), Riihimäen Lasin toimitusjohtaja, vuorineuvos, yritysjohtaja Mikko Kolehmaisen poika
* Alfred Kolehmainen (1923–2001), filosofian maisteri, kansatieteilijä, taidemaalari, kirjankuvittaja, lavastaja ja pukusuunnittelija
* Eerik Kolehmainen (s. 2006), jääkiekkoilija
* Eero Kolehmainen (1918–2013), hiihtäjä
* Elina Kolehmainen (1897–1978), näyttelijä
* Elina Kolehmainen, Jussi-palkittu elokuvien pukusuunnittelija
* Hannes Kolehmainen (1889–1966), kestävyysjuoksija ja olympiavoittaja
* Harri Kolehmainen (s. 1991), pesäpalloilija
* Janne Kolehmainen (s. 1986), jääkiekkoilija
* John Kolehmainen (1910–1995), amerikansuomalainen historioitsija, professori
* Juhani Kolehmainen (s. 1933), Eläke-Varman toimitusjohtaja
* Juho Kolehmainen (1890–1946), jääkärivänrikki
* Jukka Kolehmainen (s. 1972), muusikko ja musiikkiarvostelija
* Kristiina Kolehmainen (1956–2012), ruotsinsuomalainen kirjastonjohtaja
* Leena Kolehmainen (s. 1970), kielitieteilijä, saksan kielen professori
* Maki Kolehmainen (1966–2024), Aikakone-yhtyeen säveltäjä
* Marjukka Kolehmainen (o.s. *Tiainen,*, s. 1968), ravitsemustieteen professori
* Mika Kolehmainen, sarjakuvapiirtäjä ja kuvittaja
* Mikko Kolehmainen (1863–1927), yritysjohtaja, Riihimäen Lasin perustajia
* Mikko Kolehmainen (1906–1994), metsänhoitaja ja yritysjohtaja, metsäneuvos
* Mikko Kolehmainen (s. 1962), ympäristöinformatiikan professori
* Mikko Kolehmainen (s. 1964), kilpameloja ja olympiavoittaja
* Mikko Kolehmainen, vapaaottelija
* Ola Kolehmainen (s. 1964), valokuvaaja
* Olli Kolehmainen (s. 1967), kilpameloja, meloja Mikko Kolehmaisen veli
* Pentti Kolehmainen (1934–2003), viestiaselajin kenraalimajuri
* Roope Kolehmainen (1889–1953) Riihimäen Lasin toimitusjohtaja, teollisuusneuvos, yritysjohtaja Mikko Kolehmaisen poika
* Seppo Kolehmainen (1933–2009), näyttelijä
* Seppo Kolehmainen (s. 1960), poliisiylijohtaja
* Tatu Kolehmainen (1885–1967), kestävyysjuoksija, Hannes Kolehmaisen veli
* Tatu Kolehmainen (1885–1918), painija
* Theo Kolehmainen (s. 2000), vapaaottelija
* Toivo Kolehmainen (1897–1949), jääkärimajuri
* Toni Kolehmainen (s. 1988), jalkapalloilija
* Viljam Kolehmainen (1887–1967), amerikansuomalainen kestävyysjuoksija ja valmentaja, Hannes Kolehmaisen veli
* Ville Kolehmainen (1901–1965) muun muassa Riihimäen Lasin toimitusjohtaja, yritysjohtaja Mikko Kolehmaisen poika
* Ville Kolehmainen (s. 2006), jääkiekkomaalivahti.
Luis Felipe Sánchez Aponte

**Luis Felipe Sánchez Aponte** (s. 11. toukokuuta 1947) on kolumbialainen roomalaiskatolinen piispa. Hänet vihittiin papiksi 28. syyskuuta 1973 ja nimitettiin Chiquinquirán hiippakunnan piispaksi 11. helmikuuta 2004. Piispaksi vihkiminen seurasi 22. huhtikuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja José Vicente Huertas Vargas.

## Lähteet
Carlos Germán Mesa Ruiz

**Carlos Germán Mesa Ruiz** (s. 4. syyskuuta 1943 Duitama) on kolumbialainen roomalaiskatolinen piispa. Hänet vihittiin papiksi Tunjan arkkihiippakuntaan 11. marraskuuta 1967 ja nimitettiin Araucan hiippakunnan piispaksi 20. maaliskuuta 2003. Piispaksi vihkiminen seurasi 26. huhtikuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja Alvaro Raúl Jarro Tobos. Mesa Ruiz asetettiin virkaansa 3. toukokuuta.

Mesa Ruiz nimitettiin 2. helmikuuta ja asetettiin 17. huhtikuuta 2010 Socorro y San Gilin hiippakunnan piispaksi.

## Lähteet
Roman Horák

**Roman Horák** voi tarkoittaa seuraavia henkilöitä:

*Roman Horák (s. 1969), tšekkiläinen jääkiekkoilija, pelipaikaltaan hyökkääjä
*Roman Horák (s. 1991), tšekkiläinen jääkiekkoilija, pelipaikaltaan keskushyökkääjä.
Tapiolan metroasema

**Tapiolan metroasema** () on Helsingin metron asema Tapiolan keskuksessa Espoossa. Se on linjan M2 läntinen pääteasema ja merkittävä itäisen Espoon joukkoliikenteen solmukohta. Asema avattiin Länsimetron ensimmäisen vaiheen valmistuttua vuonna 2017. Asema sijoittuu Helsingin seudun liikenteen vyöhykejärjestelmän B-maksuvyöhykkeelle. Vuonna 2025 asema oli Länsimetron kolmanneksi vilkkain; sitä käytti arkipäivisin keskimäärin 17&nbsp;600 matkustajaa. 

Tapiolan metroasema on länteen päin mentäessä Helsingin metron runko-osuuden viimeinen asema eli viimeinen asema, jonne pääsee kaikilla metrojunien vuoroilla. Itään päin mentäessä runko-osuuden viimeinen asema on Itäkeskus.

Tapiolan metroasema sijoittuu Merituulentien pohjoisreunalle siten, että sisäänkäynnit ovat tien molemmin puolin. Asema on kauppakeskus Ainoan alapuolella. Aseman eteläinen sisäänkäynti otettiin käyttöön uuden bussiterminaalin valmistuessa 4. maaliskuuta 2019.

Tapiolan metroaseman on suunnitellut APRT Arkkitehtityöhuone Artto Palo Rossi Tikka Oy. Muista Helsingin metron tunneliasemista poiketen Tapiolan metroaseman lippuhalli sijaitsee paljon lähempänä laituritasoa kuin katutasoa. Lippuhallitasolla laituritilaa kiertää tasanne, joka palvelee Tapiola Parkin ja Merituulentien eteläpuolen välistä jalankulkuyhteyttä. Pohjoisessa lippuhallissa toimii R-kioski.

Laiturialueen katossa on 108 valaisinkupua, joissa on led-valaisinnauha, akustinen vaimennin, sprinklerisuutin ja osassa myös kaiutin. Laiturilla on Kim Simonssonin veistos *Emma jättää jäljen*.

## Kuvia

Tiedosto:Tapiola metro station, May 2019.jpg|Pohjoisen sisäänkäynti toukokuussa 2019
Tiedosto:Tapiola metro station ticket hall.jpg|Lippuhalli
Tiedosto:Tapiola metro station escalators.jpg|Liukuportaat
Tiedosto:Tapiola metro station walking tunnel.jpg|Kävelytunneli lippuhallitasolla


## Lähteet

## Aiheesta muualla

* Tapiolan metroasema Länsimetron verkkosivuilla
* Tapiolan metroasema HKL:n verkkosivuilla
Teppo Sillantaus

**Teppo Sillantaus** (s. 1962) on suomalainen toimittaja ja kirjailija. Hän on koulutukseltaan filosofian maisteri.

Sillantaus on ''Helsingin Sanomien'' Kuukausiliitteen toimitussihteeri. Hän on toiminut lehdessä teatterikriitikkona 1988–1993 ja työskennellyt vakituisesti eri osastoilla vuodesta 1994. Hän on kirjoittanut salanimellä "Teuvo Nisonius" romaanin *Axel Tulikiven traagillinen kohtalo*. Teosta markkinoitiin opetusneuvos Teuvo Nisoniuksen 1930-luvulla kirjoittamana kirjana. Kritiikeissä esitettiin jo heti tuoreeltaan epäilyksiä aitoudesta, ja kirjamessujen yhteydessä paljastettiin kirjoittajaksi Sillantaus.

Sillantaus on *Helsingin Sanomien* Nyt-liitteessä ilmestyneen ''Naisen kanssa'' -sarjakuvan käsikirjoittaja.

Sillantaus käyttää nimimerkkiä "Kuukautinen" kirjoittaessaan Kuukausiliitteeseen. 

## Teokset
* *Axel Tulikiven traagillinen kohtalo*, Tammi, 2011 
*Sillantaus, T. & Pylväs, J. : *Kuukautiset*. HS-Kirjat, 2019. 

### Sarjakuvat
* *Naisen kanssa*, piirrokset: [Stéphane] Rosse, tekstit: [Teppo] Sillantaus ja [Mikael] Gylling. Nemo, 1998 
* *Yhä naisen kanssa*, piirrokset: [Stéphane] Rosse, tekstit: [Teppo] Sillantaus ja [Mikael] Gylling. Nemo, 2000 
* *Naisen kanssa: työkirja*, piirrokset: Rosse, tekstit: Sillantaus ja Gylling. Nemo, 2001 
* *Ymmällään naisen kanssa*, piirrokset: Stéphane Rosse, tekstit: Teppo Sillantaus ja Mikael Gylling. Nemo, 2002 
* *Opas miehen ja naisen väliseen ylioppilaselämään*, [piirrokset: Rosse], [tekstit: Sillantaus ja Gylling].Nemo, 2005 
* *Naisen kanssa: nykyaikainen parisuhde värikuvina*, piirrokset: Stéphane Rosse, tekstit: Teppo Sillantaus & Mikael Gylling. WSOY, 2008 
* *Naisen kanssa: greatest hits*, piirrokset: Stéphane Rosse, tekstit: Teppo Sillantaus ja Mikael Gylling. WSOY, 2009 
* *100 % naisen kanssa*, piirrokset: Stéphane Rosse, tekstit: Teppo Sillantaus ja Mikael Gylling. WSOY, 2010

## Lähteet
Endre Gyulay

**Endre Gyulay** (17. syyskuuta 1930 – 3. elokuuta 2024) oli unkarilainen roomalaiskatolinen piispa. Hänet vihittiin papiksi 7. kesäkuuta 1953 ja nimitettiin Szeged-Csanádin hiippakunnan piispaksi 5. kesäkuuta 1987. Piispaksi vihkiminen seurasi 4. heinäkuuta. Pääkonsekraattorina toimi László Paskai, jota avustivat László Dankó ja József Udvardy. Gyulay jäi eläkkeelle 20. kesäkuuta 2006.

## Lähteet
Fat Pat

**Fat Pat**, oikealta nimeltään **Patrick Lamark Hawkins**, (4. joulukuuta 1970 Houston, Texas – 3. helmikuuta 1998) oli yhdysvaltalainen hip hop -artisti. Hän oli yksi Screwed Up Click -kokoonpanon alkuperäisistä jäsenistä.

Fat Pat ammuttiin Houstonissa 3. helmikuuta 1998, kun hän oli hakemassa esiintymispalkkiota. Ampujaa ei saatu kiinni.

## Albumit
*1998: *Ghetto Dreams*
*1998: *Throwed in da Game*
*2001: *Fat Pat’s Greatest Hits*
*2004: *Since The Gray Tapes*
*2005: *Since The Gray Tapes Vol. 2*
*2008: *I Had A Ghetto Dream*

## Lähteet
Derrick: Metsätie

**Derrick: Metsätie** () on saksalaisen rikossarjan *[[Derrick]]in* pilottijakso. Jakso on uusittu Saksassa useita kertoja, ja se on vuodesta 2010 asti ollut saatavilla DVD-muodossa. Jakso sai ensi-iltansa Saksassa sunnuntaina 20. lokakuuta 1974, jolloin se keräsi yli 31 miljoonaa katsojaa.

## Juoni
Ellen Theiss, nuori opiskelijatyttö palaa myöhään illalla junalla Münchenistä. Hän huomaa kuitenkin polkupyöränsä renkaan olevan puhki, joten hänen on taluutettava pyörä metsän läpi. Ellen on peloissaan, sillä toinen tyttö on surmattu lähialueella puoli vuotta sitten. Metsässä Ellen törmää Rudolf Mangeriin, yhteen opettajistaan, ja tämä houkuttelee tytön kotiinsa luvaten lainata polkupyörän pumppua. Manger kuristaa Ellenin talossaan, ja toimittaa ruumiin metsään. Ruumis löydetään vielä samana yönä, ja poliisitutkinta alkaa.

## Tuotantoryhmä
Jakson, kuten koko sarjan, on käsikirjoittanut Herbert Reinecker ja tuottanut Helmut Ringelmann. Ohjaajana toimii Dietrich Haugk. Päärooleja näyttelevät Lina Carstens, Herbert Boetticher, Karl Lieffen, Hilde Weissner sekä Wolfgang Kieling, joka esiintyi aiemmin eräässä Alfred Hitchcockin elokuvassa.

## Sensuuri
Jakson murhakohtausta on leikelty ensiesityksen jälkeen, ja se on lyhennetty myös DVD-julkaisuun. Alkuperäinen murhakohtaus pyöri ainakin Ranskan televisiossa vuoteen 2010 asti, mutta sittemmin siitä on luovuttu kokonaan.

## Lähteet
*Derrick-Blog
*Derrick Fanclub
Jodietikkahappo

**Jodietikkahappo** eli **jodietaanihappo** (C2H3IO2) on etikkahapon jodijohdannainen. Yhdistettä käytetään pääasiallisesti biokemiallisissa tutkimuksissa. 

## Valmistus
Jodietikkahappoa tuotetaan jodaamalla etikkahappoanhydridiä jodilla typpi- tai rikkihapon kanssa. Toinen tapa valmistaa yhdistettä on kloori- tai bromietikkahapon asetoniliuoksen reaktio jodidien, esimerkiksi natrium- tai kaliumjodidin kanssa.

## Käyttö
Jodietikkahappoa käytetään biokemiassa tutkittaessa proteiinien ja peptidien aminohappokoostumusta. Jodietikkahappo reagoi kysteiiniaminohapon tioliryhmän kanssa S<sub>N</sub>2-reaktiolla, jolloin muodostuu S-karboksimetyylikysteiinijohdannainen. Tämän tarkoituksena on estää disulfidisiltojen muodostuminen. Jodietikkahapon sijasta tähän tarkoitukseen voidaan käyttää myös jodiasetamidia.. Sitä käytetään myös entsyymien inhibiittorina.

## Katso myös
*Dijodietikkahappo (C2H2I2O2)
*Trijodietikkahappo (C2HI3O2)

## Lähteet

## Aiheesta muualla
*ChemBlink: Iodoacetic acid
Harakka (täsmennyssivu)

**Harakka** voi tarkoittaa seuraavia:

* harakat (*Pica*), lintusuku
* harakka (*Pica pica*), suvun tunnetuin laji
* harakat, useita keskenään erilaisia varissukuja ja -lajeja
* Harakka, saari Helsingissä Kaivopuiston edustalla
* Harakka, Espoon Lintuvaaran entinen nimi
* Harakka, suomalainen purjelennon alkeiskoulukone 1940-luvulla
* harakka eli sorokka, karjalainen kansanpuvun päähine
* Harakka, sukunimi
** Timo Harakka (s. 1962), toimittaja, tv-tuottaja, kirjailija, SDP:n kansanedustaja ja ministeri
K. U. Pihkala

**Kaarlo Uolevi ** (**Olli**) **Pihkala** (vuoteen 1906 *Gummerus*, 30. kesäkuuta 1905 Jyväskylä − 17. joulukuuta 1998 Helsinki) oli suomalainen maataloustieteilijä, joka toimi Helsingin yliopiston maatalouspolitiikan professorina vuosina 1948−1970. Hänen isänsä oli johtaja Martti Pihkala ja setiään Tampereen hiippakunnan piispa Jaakko Gummerus, maanviljelystalouden professori Rurik Pihkala ja urheilumies Lauri Pihkala. Pihkalan puoliso oli agronomi Elisabeth Beaurain.

## Teoksia
Nimellä *K. U. Pihkala*:
* *Kananhoidon käsikirja* ; kirj. Jaakko Kivi, Kaarlo Hänninen ja K. U. Pihkala. 2. uus. ja laaj. painos WSOY 1935
* *Kananmunien markkinoimisesta meillä ja muualla : esitelmä maatalousviikolla, Helsingissä 29.11.1938*. Hämeenlinna 1939
* *Elintarvikkeiden hintojen säännöstely puutteen vallitessa*. Helsinki 1940
* *Maataloustilaston kehittämisestä säännöstelyoloissa*. Helsinki 1941
* *Suomen kananmunanhintojen muodostumisesta maailmansodan jälkeen*, väitöskirja. Suomen maataloustieteellisen seuran julkaisuja 46. Hämeenlinna 1941
* *Tutkielma maatalouden kokonaistuotannon ja liikekustannusten suhteesta ennen sotaa ja sodan aikana*. Maataloustuottajain keskusliitto, Helsinki 1943
* *Suomen hypoteekkiyhdistys 1861-1961 : 100-vuotishistoriikki*. Suomen hypoteekkiyhdistys, Helsinki 1961
* *Maataloustuotteiden hinnanmuodostus ja maanviljelijäin kaupallinen yhteistoiminta* ; kirj. K. U. Pihkala, Samuli Simula. Maataloustuottajain keskusliiton opiston julkaisuja. Maataloustuottajain keskusliitto, Helsinki 1963
* *Possibilities of comparing land use for farming and forestry*. Acta agriculturae Scandinavica, Supplementum 14. Nordiska jordbruksforskares förening, Stockholm 1965
* *Maatalouspolitiikan peruskurssi*. Helsingin yliopiston maatalouspolitiikan laitoksen monisteita 17. Helsinki 1970
* *Tiedon ja omantunnon tase : yhteiskunta- ja talouspolitiikan kriittistä tarkastelua nyky-Suomessa*. Alea-kirja, Helsinki 1986
Nimellä *Olli Pihkala*:
* *Martti Aleksanteri Pihkala : 18.1.1882-10.6.1966*. O. Pihkala, Espoo 1981
Nimimerkillä *Juryman*:
* *Memorandum on the legitimacy of the Jewish state in Palestine to the International Christian Zionist Leadership Congress in Basel August 1985*. K. Uolevi Pihkala, Espoo 1985
* *On the legitimacy of the Jewish state in Palestine*. K. U. Pihkala, Espoo 1988, uusi painos Shalom-kustannus, Tampere 1989

## Toimitustöitä
* *EY - kyllä vai ei : terveen järjen puolesta : taloudellinen integraatio, maatalouden alueellinen kehitys, puoluevalta* ; toimittaneet Kauko Kare ja K. Uolevi Pihkala. Alea-kirja, Helsinki 1992

## Lähteet
Béla Balás

**Béla Balás** (s. 25. maaliskuuta 1941 Budapest) on unkarilainen roomalaiskatolinen piispa. Hänet vihittiin papiksi 20. kesäkuuta 1965 ja nimitettiin Veszprémin hiippakunnan vihkipiispaksi sekä Feradi Maiuksen titulaaripiispaksi 10. elokuuta 1992. Piispaksi vihkiminen seurasi 17. lokakuuta. Pääkonsekraattorina toimi László Paskai, jota avustivat József Szendi ja Endre Gyulay. Balás sai 31. toukokuuta 1993 nimityksen Kaposvárin hiippakunnan piispaksi.

## Lähteet
Roman Horák (jääkiekkoilija, 1991)

**Roman Horák** (s. 21. toukokuuta 1991 České Budějovice, Tšekkoslovakia) on tšekkiläinen jääkiekkoilija, joka edustaa KHL-seura Vityaz Podolskia. Hän on pelipaikaltaan keskushyökkääjä.

## Pelaajaura
Horák on kotikaupunkinsa HC České Budějovicen kasvatti. Hän edusti kasvattajaseuraansa vain yhdeksässä Extraligan ottelussa ennen vuoden 2009 NHL:n varaustilaisuutta, jossa New York Rangers varasi hänet vuorolla 127. Horák siirtyi seuraavaksi kaudeksi Kanadan WHL-juniorisarjan Chilliwack Bruinsiin. Hän pelasi WHL:ssä kaksi kautta ennen sopimusta Rangersin kanssa.

Rangers kuitenkin kauppasi Horákin Calgary Flamesiin vaihdossa puolustaja Tim Erixoniin ennen kauden , eikä Horák koskaan edustanut Rangersia. Tulokaskaudestaan Horák vietti osan ajasta Calgaryn farmijoukkueessa AHL-liigassa Abbotsford Heatissa. Hän sai kuitenkin peliaikaa myös NHL:n puolella 61 ottelun verran.

## Tilastot

## Lähteet
* 

### Viitteet
Simon Akwali Okafor

**Simon Akwali Okafor** (16. marraskuuta 1934 Ifitedunu – 29. elokuuta 2014) oli nigerialainen roomalaiskatolinen piispa. Hänet vihittiin papiksi 21. heinäkuuta 1963 ja nimitettiin Awkan hiippakunnan vihkipiispaksi sekä Auguruksen titulaaripiispaksi 6. maaliskuuta 1992. Piispaksi vihkiminen seurasi 30. toukokuuta. Pääkonsekraattorina toimi Francis Arinze, jota avustivat Albert Kanene Obiefuna ja Felix Alaba Adeosin Job.

Okafor sai 9. syyskuuta 1994 nimityksen Awkan piispaksi, jona hän toimi, kunnes jäi eläkkeelle 17. huhtikuuta 2010.

## Lähteet
Fashion (elokuva)

**Fashion** () on Madhur Bhandarkarin ohjaama intialainen Bollywood-elokuva vuodelta 2008. Elokuvan tuotto jäi keskinkertaiseksi, mutta kriitikot kehuivat Priyanka Chopran ja Kangana Ranautin roolisuorituksia. Molemmat voittivat rooleistaan sekä National Film Awards -palkinnon että Filmfare Awards -palkinnon.

## Näyttelijät

## Musiikki
Elokuvan musiikin sävelsi säveltäjäduo Salim-Sulaiman. Sanoittajina toimivat Sandeep Nath ja Irfan Siddique.

### Soundtrack

## Palkinnot
;National Film Awards
* Paras naispääosa – Priyanka Chopra
* Paras naissivuosa – Kangana Ranaut

;Filmfare Awards
* Paras naispääosa – Priyanka Chopra
* Paras naissivuosa – Kangana Ranaut

;International Indian Film Academy Awards
* Paras naispääosa – Priyanka Chopra
* Paras naissivuosa – Kangana Ranaut

;Star Screen Awards
* Paras naispääosa – Priyanka Chopra

;Stardust Awards
* Paras naispääosa – Priyanka Chopra
* Paras naissivuosa – Kangana Ranaut

;Apsara Film & Television Producers Guild Awards
* Paras naispääosa – Priyanka Chopra
* Paras naissivuosa – Kangana Ranaut
* Paras naistulokas – Mugdha Godse

;Bollywood Hungama Surfers Choice Awards
* Paras naispääosa – Priyanka Chopra

## Lähteet

## Aiheesta muualla
* 
*
Länsimaisen filosofian historia huipulta huipulle

**Länsimaisen filosofian historia huipulta huipulle Sokrateesta Marxiin** on Esa Saarisen vuonna 1985 ilmestynyt johdantoteos länsimaisen filosofian historiaan. Kirjassa käsitellään omina lukuinaan kuuttatoista keskeistä filosofia.

## Sisällys

Osa I: Antiikki
* Sokrates
* Platon
* Aristoteles

Osa II: Keskiaika
* Augustinus
* Tuomas Akvinolainen

Osa III: Uuden ajan rationalismi
* Descartes
* Spinoza
* Leibniz

Osa IV: Uuden ajan empirismi
* Locke
* Berkeley
* Hume

Osa V: Kant ja idealismi
* Kant
* Hegel

Osa VI: Reaktio Hegeliä vastaan
* Kierkegaard
* Marx

Epilogi: Nietzsche

* Kirjallisuus- ja alaviitteet
* Filosofisten käsitteiden selitykset

## Arvioita
*[[Helsingin Sanomat|Helsingin Sanomien]]* kriitikko Pekka Wahlstedt pitää Saarisen teosta parhaana lukemanaan filosofian historiana. Hänen mukaansa teos esittää filosofiset ongelmat selkeästi ja lennokkaasti ja onnistuu porautumaan niiden ytimeen. Wahlstedtin mukaan teoksen esitystapa on myös persoonallinen ja innostava.

## Lähteet
*  – Nidottu laitos 1998, 11. painos 2007. – Uusi painos (uusi esipuhe): Helsinki: WSOY, 2022. .

### Viitteet
Nykyajan filosofia (kirja)

**Nykyajan filosofia** on Ilkka Niiniluodon ja Esa Saarisen toimittama, vuonna 2002 ilmestynyt artikkelikokoelma nykyfilosofiasta. Teos on uusittu laitos teoksesta *Vuosisatamme filosofia* (1986). Teoksen kustantaja on WSOY.

## Sisällys
* Ilkka Niiniluoto ja Esa Saarinen: Filosofia muutoksen tilassa – johdanto nykyajan filosofiaan
* Matti Sintonen: Empirismi ja positivismi
* Ilkka Niiniluoto: Pragmatismi
* Uskali Mäki: Tieteellinen realismi ja marxismi
* Esa Saarinen: Fenomenologia ja eksistentialismi
* Sara Heinämaa: Loogisista tutkimuksista ruumiinfenologiaan
* Heikki Kannisto: Ymmärtäminen, kritiikki ja hermeneutiikka
* Heta Aleksandra Gylling: Yksilö vai yhteisö – 1900-luvun loppupuolen angloamerikkalaisen yhteiskuntafilofian kiistakysymys 

## Lähteet
Brooklyn’s Don Diva

**Brooklyn's Don Diva** on Foxy Brownin katu-albumi. Se julkaistiin maaliskuussa 2008. Brown sanoo, että Brooklyn's Don Divan oli aluksi tarkoitus olla mixtape.

## Kappaleet
#Brooklyn's Don Diva
#We Don't Surrender (ft. Grafh)
#We're On Fire (ft. Mavado)
#Dreams of Fucking a D-Boy (ft. Jay Rush)
#When the Lights Go Out  (ft. Kira)
#Never Heard This Before (ft. Dwele)
#Too Real (ft. AZ)
#Star Cry
#Why
#She Wanna Rude Bwoy (ft. Demarco)
#The Quan (ft. Lady Saw)
#Bulletproof Love/One Love (ft. Lil' Mo)
#How We Get Down (ft. Grafh & Prinz)
#We Set the Pace

## Lähteet
Bolšaja Višera

**Bolšaja Višera** () on kaupunkikunta ja sen keskustaajama Novgorodin alueen Malaja Višeran piirissä Venäjällä. Taajama sijaitsee Moskovan ja Pietarin välisen pääradan varrella kymmenen kilometriä Malaja Višerasta luoteeseen. Kunnan pinta-ala on 844 neliökilometriä. Taajamassa on 1600 ja kunnassa 2100 asukasta (vuonna 2009).

Kunta rajoittuu pohjoisessa Leningradin alueeseen, idässä Novgorodin alueen Ljubytinon piiriin, kaakossa Krasnaja Višeran piirin Burgan ja etelässä Malaja Višeran kuntiin sekä lounaassa Novgorodin ja lännessä Tšudovon piireihin. Pinta-alasta 82 % on metsää ja 15 % vesistöjä. Suurimmat joet ovat Oskuja ja Višeran alkujoki Bolšaja Višera. Varsinkin pohjoisessa on laajoja suoalueita.

Keskustaajaman lisäksi kuntaan kuuluvat Grjadyn aseman ja Datšnyin taajamat sekä neljä kylää: Gornešno, Grjady, Luga ja Paporotno. Bolšaja Višeran taajama on syntynyt 1800-luvun loppupuolella rautatieaseman yhteyteen. Aluksi sen nimenä oli Kontsy läheisen kylän mukaan. Vuonna 1874 asema nimettiin Bolšaja Višeraksi seudulla virtaavan joen mukaan. Vuonna 1938 paikkakunta sai kaupunkimaisen taajaman statuksen. Neuvostoaikana siellä toimi lasitehdas. Vuonna 2009 Bolšaja Višeran status muutettiin maaseututaajamaksi.

Taajamasta on linja-autoyhteydet Malaja Višeraan ja Novgorodiin. Kunnassa toimii kolme puunjalostusyritystä ja kaksi yksityistä sahalaitosta. Merkittäviä työnantajia ovat myös koulutus ja muut julkiset palvelut. Yli puolet työvoimasta työskentelee kunnan ulkopuolella.

Bolšaja Višerassa on lastentarha, keskikoulu, kulttuuritalo, kirjasto ja lääkärin vastaanotto, Grjadyssa keskikoulu, kirjasto ja ensiapuasema. Nähtävyyksiin kuuluvat muinaiset hautapaikat, Gornešnon kylän kirkko, 1900-luvun alussa pystytetyt Bolšaja Višeran tehdasrakennukset sekä toisen maailmansodan muistomerkit.

## Lähteet

## Aiheesta muualla
* Bolšaja Višeran kunnan sivusto 
* Bolšaja Višeran kunta Malaja Višeran piirin sivustolla
Urheilupuiston metroasema

**Urheilupuiston metroasema** () on yksi vuonna 2017 valmistuneen Länsimetron metroasemista. Asema sijaitsee Espoossa läntisessä Tapiolassa Jousenpuiston pohjoisreunassa Tapiolan urheilupuiston laidalla. Aseman viereen on rakennettu 790 paikan pysäköintilaitos, josta on hissiyhteys metroasemalle.

Urheilupuiston metroaseman on suunnitellut arkkitehtitoimisto HKP. Muista Länsimetron asemista poiketen Urheilupuiston asema ei ole kallioasema. Aseman laituri sijaitsee noin 27 metrin syvyydessä katutasosta. Asemarakennuksen muoto mahdollistaa luonnonvalon pääsyn liukuportaiden kautta laituritasolle asti. Asema tunnettiin suunnitteluvaiheessa nimellä *Jousenpuisto*.

Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle. Vuonna 2025 asemaa käytti arkipäivisin keskimäärin 8&nbsp;200 matkustajaa.

## Kuvia

Tiedosto:Urheilupuisto metro station construction site 3.JPG|Sisäänkäynti rakenteilla helmikuussa 2016.
Tiedosto:Urheilupuisto metro station entrance (January 2019, 2).jpg|Valmis sisäänkäynti tammikuussa 2019.
Tiedosto:Escalators at the Urheilupuisto metro station (November 2018).jpg|Metroaseman liukuportaat marraskuussa 2018.


## Lähteet

## Aiheesta muualla

*Urheilupuiston metroasema Länsimetron verkkosivuilla
*Metroasemat Kaupunkiliikenteen verkkosivuilla
Opi elämään

**Opi elämään: Filosofinen käsikirja** () on Luc Ferryn vuonna 2006 ilmestynyt kirja.

## Aiheesta muualla
* Pekka Wahlstedt: Opi kuolemaan, niin opit elämään. Helsingin sanomat 25.2.2008.
* A. C. Grayling: Book review: Learning to Live: Philosophy for Beginners by Luc Ferry. New Humanist 5/2010. 
* Frank Martela: Hyvä ja merkityksellinen elämä – lopulta kyse on yhteisöllisyydestä Frankmartela.fi 8.3.2011–18.3.2011.
Dolgoje (maalaiskunta)

**Dolgoje** () on maalaiskunta ja sen keskuskylä Novgorodin alueen Mošenskojen piirissä Venäjällä. Kunnan pinta-ala on 405 neliökilometriä. Kylässä on 80 ja kunnassa vajaat 800 asukasta (vuonna 2009).

Kunta rajoittuu etelässä Mošenskojen piirin Orehovnon, lännessä Kirovskojen ja pohjoisessa Kalininskojen kuntiin sekä idässä Novgorodin alueen Pestovon piiriin. Keskuskylän lisäksi kuntaan kuuluu 31 kylää: Ananjevskoje, Anaškino, Andrjušino, Bazarovo, Belkovo, Berežok, Bezgodkovo, Brodi, Droblino, Filippkovo, Ignatjevskoje, Jermolkino, Jefremovo, Koltšigino, Koništševo, Krasnaja Gora, Krepužiha, Krivtsovo, Krjukovo, Krutets, Novoje Dolgoje, Polutino, Raha, Ramenje, Selo, Staroje Dolgoje, Sutoki, Tuhani, Ugol, Vorotovo ja Vystavka. Brodin ja Krasnaja Goran maalaiskunnat liitettiin Dolgojen kuntaan vuonna 2010.

Kylistä on linja-autoyhteydet Mošenskojeen, Borovitšiin ja Pestovoon. Kunnan alueella toimii kaksi maatalousyritystä ja kaksi yksityistä sahalaitosta. Tärkeitä työnantajia ovat myös julkiset palvelut. Suurin osa työvoimasta työskentelee kunnan ulkopuolella.

Dolgojessa ja Brodissa on lastentarhat, keskikoulut, kulttuuritalot, kirjastot ja ensiapuasemat, Krasnaja Gorassa kulttuuritalo, kirjasto ja ensiapuasema. Nähtävyyksiin kuuluvat muinaiset asuin- ja hautapaikat, 1800-luvun alussa rakennettu Krasnaja Goran kirkko, Dolgojen kartanorakennus puistoineen sekä Sutokin vanhat talousrakennukset.

## Lähteet

## Aiheesta muualla
* Dolgojen kunnan sivusto
Wilhelm Ross

**Wilhelm Ross** (1717 Turku, toisen tiedon mukaan 17. heinäkuuta 1718 pakomatkalla Ruotsissa &ndash; todennäköisesti heinäkuussa 1766 matkalla Damaskokseen) oli suomalainen kappalainen, itämaisten kielten harrastaja ja varhainen suomalainen tutkimusmatkailija.

Rossin isä oli teologian professori, tuomiorovasti Herman Ross ja äiti Margareta Pihlman. Hän kävi Turun katedraalikoulua ja pääsi ylioppilaaksi Turussa 1734. Ross vihittiin papiksi Turun hiippakunnassa 1744. Opiskeltuaan Turun akatemiassa itämaisia kieliä ja valmistuttuaan filosofian maisteriksi 1745 hän tuli samana vuonna nimitetyksi itämaisten kielten dosentiksi. Hän oli saanut jo edellisenä vuonna konsistorin stipendin Ruotsin Konstantinopolissa toimivan suurlähettilään tulkiksi ryhtymistä varten, mutta päätyi valmistumisvuonnaan Turun suomalaisen seurakunnan kappalaiseksi. Hän oli silti kiinnostunut itämaista ja jätti virkansa 1763 matkustaakseen Italian kautta Aleksandriaan ja edelleen Konstantinopoliin ja Smyrnaan. Seurakunta keräsi hänelle matkavaroja 1200 kuparitaaleria. Jerusalemiin pyrkiessään hän sairastui Nasaretissa ja kääntyi katoliseen uskoon, jotta saisi hoitoa munkeilta. Parannuttuaan hän liittyi Damaskokseen menevään karavaaniin, mutta kuoli matkalla. Tutkimusmatkansa aikana Ross opetteli käytännön taidot joukosta itämaisia kieliä ja teki muistiinpanoja, mutta niitä ei saatu koskaan takaisin kotimaahan.

Rossin puoliso vuodesta 1747 oli Anna Maria Schultz (n. 1726&ndash;1789). Heillä oli viisi lasta, joista vain vanhin, Anna Margaretha Ross (1748&ndash;1808), eli aikuiseksi asti. Anna kuoli lapsettomana 60-vuotiaana.

## Lähteet
*  Sivut 634-635.
* Perheen tiedot kirkonkirjoista.

### Viitteet

## Aiheesta muualla
* Wilhelm Rossin elämäkerta Kansallisbiografiassa
Six World Trade Center

**Six World Trade Center** (**6 World Trade Center**, lyhenne **6 WTC**, tunnettiin myös nimellä **U.S. Customs House**) oli New Yorkin Lower Manhattanilla sijainnut toimistorakennus, joka oli osa New Yorkin World Trade Centeriä. Rakennuksessa oli seitsemän maanpäällistä kerrosta ja sen suunnittelijana toimi arkkitehtitoimisto Emery Roth & Sons. Vuonna 1975 valmistunut Six World Trade Center sijaitsi World Trade Centerin luoteiskulmassa. Rakennus vaurioitui pahoin syyskuun 11. päivän iskuissa vuonna 2001 ja purettiin lokakuussa samana vuonna. Toisin kuin muut World Trade Centerin osat, uutta Six World Trade Centeriä ei ole suunnitteilla World Trade Centerin uudelleenrakennusprojektissa.

## Historia

New Yorkin alkuperäinen World Trade Center koostui seitsemästä eri rakennuksesta. Niistä korkeimmat olivat arkkitehti Minoru Yamasakin suunnittelemat kaksoistornit One- ja Two World Trade Center, jotka valmistuivat 1970 ja 1971. Kaksoistornien lisäksi World Trade Center koostui viidestä matalammasta rakennuksesta. Niistä yksi oli 7-kerroksinen Six World Trade Center, joka valmistui vuonna 1975. Rakennuksessa ovat toimineet Yhdysvaltain kauppaministeriö, Bureau of Alcohol, Tobacco, Firearms and Explosives, Yhdysvaltain maatalousministeriö, Yhdysvaltain työministeriö, Export-Import Bank of the U.S. ja Eastco Building Services.

### Syyskuun 11. päivän iskut

11. syyskuuta 2001 19 kaappaajaa ottivat haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. One World Trade Centerin sortuminen vaurioitti pahoin Six World Trade Centeria. Maahan syöksynyt romu aiheutti rakennukseen pohjakerrokseen asti ulottuvan kuopan ja tulipalon. Six World Trade Center purettiin lokakuussa 2001.

## Katso myös
* Marriott World Trade Center
* Four World Trade Center
* Five World Trade Center

## Lähteet

## Aiheesta muualla

* Six World Trade Center Emoris-sivustolla
Pure Ana & Happyhappy Joyjoy Memphis Underground Mix Pt.1

**Pure Ana & Happyhappy Joy Joy Memphis Underground Mix Pt. 1** on rap-artisti Eevil Stöön albumi, jolle hän on remixannut useiden eri artistien ja yhtyeiden kappaleita. Albumi julkaistiin vuonna 2006, ja sitä painettiin vain 60 kappaletta. Mixtapen juontaa Pikku Herkko. 

## Kappaleet
# Eevil Stöö – Sipe nousee sisään (Oho, Biitti Pomppas Remix)
# Triple 6 Mafia – North Memphis Area
# Lord Infamous ft. Pikku Herkko – Where's Da Bud
# Triple 6 Mafia – Liquor & Bud
# Triple 6 Mafia – Long & Hard
# Gangsta Pat – I Wanna Smoke
# Juicy J – Smoke Dat Weed
# Koopsta Knicca – Stash Pot (Koppakuoriainen?)
# Manson Family – 2 Much
# Skinny Pimp – Skinny But Dangerous
# Lord Infamous – Life of a Nigga (Tan-Taanina Syna Remix)
# Killa Klan Kaze – Life or Death
# Mr. Tinimaine ft. Villain, Gangsta Pat & Tavallaan Herkko – Redrum
# Mr. Tinimaine – Die Nigga Die
# Eevil Stöö – Joka Vitun Päivä Mash Up
# Three 6 Mafia – Late Nite Tip
# Gangsta Blac ft. DJ Paul – Tire Shop (Herkko Beatbox Mix)
# Triple 6 Mafia – Da Summa
# Gangsta Blac – Ain't No Love

## Aiheesta muualla
* ''Pure Ana & Happyhappy Joyjoy Memphis Underground Mix Pt.1'' discogs.com -sivustolla
Indo-Gangesin tasanko

**Indo-Gangesin tasanko** (, myös *Gangetic Plain*; *North Indian Plain*, ’Pohjois-Intian tasanko’) on laaja ja hedelmällinen tasanko Intian niemimaan pohjois- ja keskiosissa. Siihen kuuluu Brahmaputran, Gangesin ja Induksen jokilaaksot; tasanko on muodostunut pääosin näiden suurjokien ja niiden sivuhaarojen alueelle kuljettamasta maa-aineksesta. Tasangon itäosassa sataa vähän tai on kuivuutta talvikaudella, mutta kesäsateet ovat niin runsaat, että laajat alueet muuttuvat suoksi tai mataliksi järviksi.

Tasankoa rajaa pohjoispuolella jyrkästi kohoava Himalajan vuoristo, josta saa alkunsa lukuisat alueen joet. Sieltä on peräisin myös hedelmällinen lietemaa, jonka joet kuljettavat ympäri aluetta. Etelässä tasankoa reunustaa Vindhya- ja Satpuravuoristot sekä Chota Nagpurin ylänkö. Länsipuolella kohoaa Iranin ylänkö. Hallinnollisesti tasanko sijaitsee Intian pohjoisessa ja itäisessä osassa, Pakistanin itäisessä, tiheimmin asutussa osassa, Nepalin eteläisessä osassa ja käytännöllisesti katsoen koko Bangladeshin alueella.

Hedelmällisen maaperän johdosta maanviljely on tuottavaa alueella, jonka johdosta alueen asukastiheys on suuri. Alueella asuu noin seitsemäsosa maapallon väestöstä. Suurimpia kaupunkeja ovat Ludhiana, Amritsar, Chandigarh, Delhi, Jaipur, Kanpur, Lucknow, Allahabad, Varanasi, Patna, Kolkata,  Guwahati, Dhaka, Lahore, Faisalabad, Rawalpindi, Islamabad, Multan, Hyderabad ja Karachi.

## Lähteet